Leiðbeinandi reglur um notkun ljósmynda af börnum Barnaheill - Save the Children á Íslandi hafa tekið í notkun leiðbeinandi reglur um notkun ljósmynda af börnum í fjölmiðlum og á samfélagsmiðlum . Samtökin hvetja alla þá sem vinna með börnum , sem og foreldra og ættingja barna og ungmenna til að virða réttindi barna þegar kemur að friðhelgi þeirra varðandi myndbirtingar . Barnaheill - Save the Children á Íslandi hafa tekið í notkun leiðbeinandi reglur um notkun ljósmynda af börnum í fjölmiðlum og á samfélagsmiðlum . Samtökin hvetja alla þá sem vinna með börnum , sem og foreldra og ættingja barna og ungmenna til að virða réttindi barna þegar kemur að friðhelgi þeirra varðandi myndbirtingar . Reglurnar eru hér að neðan : Leiðbeinandi reglur um notkun ljósmynda af börnum fyrir Barnaheill – Save the Children á Íslandi Barnaheill – Save the Children á Íslandi hafa Barnasáttmála Sameinuðu þjóðanna að leiðarljósi í öllu sínu starfi . Samkvæmt 12. grein sáttmálans skal gera börnum kleift að láta skoðun sína í ljós í málum er þau varða . Því er leitast við að fá samþykki barna fyrir notkun mynda sem teknar hafa verið af þeim af samtökunum og þar sem þau þekkjast , og sem fyrirhugað er að nota í tengslum við verkefni samtakanna , í kynningarefni eða einstök verkefni önnur . Það er jafnframt viðmiðunarregla Barnaheilla að upplýsa foreldra og leitast eftir að fá samþykki þeirra fyrir notkun mynda af börnum þeirra í ofangreindum tilgangi . Ef upp kemur sú staða að barn og foreldri eru ósammála um notkun mynda , þá gildir eftirfarandi : Ef barn neitar um birtingu og notkun myndar skal alltaf fara að vilja barns . Ef barn yngra en 12 ára samþykkir birtingu en foreldri neitar ræður sjónarmið foreldris . Ef barn 12 ára eða eldra samþykkir birtingu en foreldri neitar ræður sjónarmið barns . Barnaheill – Save the Children á Íslandi leitast við að birta ekki myndir af börnum klæðalitlum og leggur áherslu á virðingu gagnvart börnum og mannlega reisn þeirra .